Foto: AP Photo / Sunday Alamba Nigeriyaning Kaduna shtatidagi to‘qnashuvlar davomida 50 dan ko‘proq odam halok bo‘ldi. Bu haqda Nation nashri ma’lum qildi. Ma’lum qilinishicha, 18 oktabrda boshlangan to‘qnashuvlarda 55 kishi halok bo‘lgan. Vaziyatga politsiya aralashishiga to‘g‘ri kelgan, 22 kishi qo‘lga olinib, so‘roq qilingan. “Frans Press” axborot agentligining xabar qilishicha, to‘qnashuvlarga bozorda musulmon va xristian yuk tashuvchilar o‘rtasidagi janjal sabab bo‘lgan.